open-index/open-wikipedia-markdown huggingface dataset:
Հնդկական մարաբու

**Հնդկական մարաբու** () արագիլների ընտանիքի թռչուն։

## Բնութագիր
Հնդկական մարաբուն ունի 145-150 սմ երկարություն և մինչև 250 սմ թևերի բացվածք։ Թևերի վերին հատվածը ավելի մուգ մոխրագույն է և հակադրվում է ներքևի բաց մոխրագույնի հետ։ Փորի և պոչի ներքևի հատվածը բաց մոխրագույն է, գրեթե սպիտակ։ Անփետուր գլուխը վարդագույն է, իսկ հզոր կտուցը՝ դեղին։

## Տարածվածություն
Նախկինում հնդկական մարաբուն բնադրում էր Հարավային Ասիայի Հնդկաստանից, Շրի-Լանկայից մինչև Կալիմանտան, այսօր նրա բնադրման արեալը ընդգրկում է նաև Ասսամը և Կամբոջան։ Այս թռչունը ձմեռում է Վիետնամում, Թաիլանդում և Մյանմայում։ Այն ապրում է ծովի ափերին և ճահիճների մերձակայքում, ինչպես նաև լուսավոր անտառներում և չոր լանդշաֆտներում։

## Կենսակերպ
Սնվում է գորտերով, անտեսանելի միջատներով, փոքր թռչուններով, մողեսներով ու կրծողներով, ինչպես նաև մարդու սննդի մնացորդներով։ Հնդկական մարաբուն բնադրում է արևադարձային խոնավ տարածքներում, հաճախ փոքր  գաղութներով, յուրաքանչյուր գաղութում կա մինչև 30 բույն։ Բնում դնում են 2-3 ձու և ծնողները թուխս են նստում 28-30 օր։

## Պոպուլացիա
Թեև 19-րդ դարում թռչունները հաճախ հայտնաբերվել էին Հնդկաստանում և Բիրմայում, այսօր նրանց թիվը նվազել է և 1000 թվից պակաս է։ Դրա պատճառները բնի և կերակրման տարածքների ոչնչացումն են`չորացնելով խոնավ տարածքները, թունաքիմիկատներ օգտագործելը և ձվեր որսալն ու ընտրելը։

## Պատկերասրահ

Պատկեր:Leptoptilos dubius (Assam, 2007).jpg
Պատկեր:Greater Adjutants Leptoptilos dubius on garbage dump at Deepor Beel Guwahati by Dr. Raju Kasambe (2).jpg
Պատկեր:Leptoptilos dubius assam.jpg
Պատկեր:Leptoptilos dubius.jpg
Պատկեր:Greater Adjutant (Leptoptilos dubius) - Ron Knight.jpg
Պատկեր:Greater Adjutant Leptoptilos dubius by Dr. Raju Kasambe (2).JPG
Պատկեր:Greater Adjutant Leptoptilos dubius by Dr. Raju Kasambe (4).JPG
Պատկեր:LeptoptilosDubiusMap.svg|Տարածման արեալ
Պատկեր:Just a minute- are those Sarus Cranes up there? (14416389384).jpg
Պատկեր:Greater adjutant stork garbage dump Guwahati AJTJ.JPG
Պատկեր:Leptoptilos dubius - - Print - Iconographia Zoologica - Special Collections University of Amsterdam - UBA01 IZ17600063.tif


## Ծանոթագրություններ

## Գրականություն
* Richard Grimmett, Carol Inskipp, Tim Inskipp: *Birds of India, Pakistan, Nepal, Bangladesh, Bhutan, Sri Lanka and the Maldives.* Christopher Helm, London 1998, ISBN 0-691-04910-6


Կատեգորիա:1823 թվականին բնութագրված կենդանիներ
Կատեգորիա:Արագիլներ
Կատեգորիա:Աֆրիկայի թռչուններ
Անտոն վան Բորսսոմ

**Անտոն վան Բորսսոմ** (), հոլանդացի բարոկկո ոճի նկարիչ։

## Կյանք և ստեղծագործություն
Անտոն վան Բորսոմի ծննդյան և մահվան ճշգրիտ ամսաթվերը հայտնի չեն, նշվում են միայն նրա մկրտության օրերը (հունվարի 2, 1631) և թաղման արարողությունը (1677 թվական, մարտի 19)։ Նաև ճշգրիտ տեղեկություններ չկան այն մասին, թե ով է եղել նրա ուսուցիչը, բայց հոլանդական նկարչության պատմության մեջ հետազոտողների ճնշող մեծամասնությունը Վան Բորսոմին համարում է Ռեմբրանդի ուսանող, քանի որ նկարչի մի շարք նկարներ ցույց են տալիս, որ դրանց վրա իրենց վրա ազդող ազդեցությունը 1640-ականներից Ռեմբրանդի գրաֆիկներից է։

Նրա կտավները ստորագրված են որպես AVBorssom, և որպես կանոն, ունեն նույն կազմը. առաջին պլանում նրանք ունեն մի շարք ջրային տեսարաններ՝ լճակ, լիճ կամ գետ։ Նկարի մեջտեղում կա գյուղացիական տնտեսություն, ջրաղաց կամ լքված ֆերմայի շենք։ Հորիզոնում կան այլ առանձին շինություններ։ Վան Բորսոմի նկարների պատկերների ճշգրիտ գրաֆիկական փոխանցումը՝ վառ ջրաներկով ներկվածների հետ համատեղ, մեծ պահանջարկ և հանրաճանաչություն էր վայելում 18-րդ դարում։

Նկարիչը նաև պատկերում է բազմաթիվ ամրոցներ, եկեղեցիներ և քաղաքային ամրություններ, ինչպես նաև քաղաքային լանդշաֆտներ, որոնք նա տեսել է Հոլանդիայի և Հյուսիսարևմտյան Գերմանիայի նահանգներում իր ճանապարհորդությունների ժամանակ։

## Պատկերասրահ

BORSSUM Anthonie van Extensive River View With A Horseman.jpg|Բնապատկեր հեծանվորդով և գետի տեսարանով
Borssom Farmhouse on the river.jpg|Գյուղացիական տուն գետի ափին
Borssom A River Scene by Moonlight.jpg|Լուսնի լույսով գետի տեսարան
Borssom Sheltered pasture with cattle.jpg|Արոտավայրերի նախիր
Anthonie van Borssom - A Garden Scene with Waterfowl.jpg|Այգում ՝ջրբաժանի անցքում
Borssom Landscape with Cows and Sheep.jpg|Բնապատկեր կովերով և ոչխարներով
Borssom Landscape with Cows.jpg|Բնապատկեր կովերով
Borssom Landscape with cattle.jpg
Borssom Landscape with ruins, cattle and figures.jpg|Բնապատկեր ամրոցի ավերակներով, կենդանիներով և մարդկանցով
Borssom Study of group of cows.jpg|Էսքիզ մի խումբ կովերի համար


## Ծանոթագրություններ

## Արտաքին հղումներ
* Anthonie van Borssom at PubHist

Կատեգորիա:Հոլանդացի նկարիչներ
Ճահճային ջրածիծառներ

**Ճահճային ջրածիծառ** () որորների ընտանիքի թռչնատեսակ։

## Բնութագիր
Փոքր թռչուններ են մուգ փետուրներով և կարմիր ոտքերով։ Փոքր պոչը վեր է ցցված։ Թևերը նեղ են։ Բույնը սովորաբար կառուցում է ճահճային տարածքների մոտ և գետնի փորվածքների վրա, բացառություն է Chlidonias albostriatus տեսակը, որը բույն է դնում գետի ափին գետաքարերի վրա։ Նրանք սնվում են միջատներով և փոքր ձկներով։

## Տարածվածություն
Chlidonias albostriatus տեսակն էնդեմիկ է Նոր Զելանդիայում։ Սեռի մնացած ներկայացուցիչների բուծման տարածքն ընդգրկում է Եվրասիայի և Հյուսիսային Ամերիկայի չափավոր գոտին։

## Դասակարգում
Սեռը ներառում է 4 տեսակ.

**Chlidonias albostriatus* (G. R. Gray, 1845)
**Chlidonias hybrida* Pallas, 1811-Սպիտակաայտ ճահճային ջրածիծառ
**Chlidonias leucopterus* Temminck, 1815-Սպիտակաթև ճահճային ջրածիծառ
**Chlidonias niger* (Linnaeus, 1758)-Սև ճահճային ջրածիծառ

## Պատկերասրահ

Պատկեր:Whiskered tern (Chlidonias hybrida delalandii).jpg
Պատկեր:Chlidonias niger Dresser.jpg
Պատկեր:Chlidonias niger (Marek Szczepanek).jpg
Պատկեր:Chlidonias niger.jpg
Պատկեր:Chlidonias leucopterus Biebrza 1.jpg
Պատկեր: ChlidoniasLeucopterus.jpg
Պատկեր: Chlidonias_niger,_Big_Waters,_Northumberland_1.jpg


## Ծանոթագրություններ

Կատեգորիա:Թռչուններ այբբենական կարգով
Կատեգորիա:Որորներ
Կատեգորիա:Ջրածիծառներ
Վաշինգտոն-Սլագբաայ

**Վաշինգտոն-Սլագբաայ**, ազգային պարկ և էկոլոգիական արգելոց Նիդեռլանդների Կարիբյան ավազանում՝ Բոնեյրե կղզու հյուսիս-արևմտյան մասում,: 5643 հեկտար (21,79 քառ. մղոն) տարածք զբաղեցնող այգին, որը ծածկում է Բոնայրե կղզու մոտավորապես մեկ հինգերորդ մասը, գտնվում է Բոնայրեի կառավարության անունից STINAPA Bonaire շահույթ չհետապնդող հիմնադրամի տնօրինության տակ։ Հիմնադրվելով 1969 թվականին՝ Վաշինգտոն-Սլագբաայ ազգային պարկը դարձել է առաջին բնական արգելոցը նախկին Նիդեռլանդական Անտիլյան կղզիներում։

Ֆլորան ներառում մոտ 340 տեսակ։ Բույսերի ընտանիքներից շատերը (մոտ 40 %) ներկայացված են միայն մեկ տեսակով։ Այգին նաև առանցքային թռչնաբանական տարածք է, քանի որ ծառայում է որպես անհետացման վտանգի տակ գտնվող կամ սահմանափակ արեալ ունեցող թռչունների տեսակների բնադրման, գիշերակացի և սննդի հայթայթման վայր։ Հանքային լճերը ֆլամինգոյի բնակության վայր են, որոնց համար ստեղծվել են պահպանվող տարածքներ բների պատրաստման համար։

Թութակների առավել պահպանվող տեսակներից մեկը դեղնաուս ամազոնն է։ Բնում ձագերի գոյատևման հավանականությունը շատ փոքր է։ Առնետները, վայրի կատուները և այլ թռչունները ուտում են ձվերը, բայց ամենամեծ վտանգը ներկայացնում են մարդիկ։ Նրանք բներից հանում են ճտերին և վաճառում։ Առևտուրը ներկայում արգելված է միջազգային կոնվենցիայով (ՍԻՏԵՍ)։ 2008 թվականից սկսած՝ տեսակի պոպուլյացիան կրկին սկսել է աճել։

## Ծանոթագրություններ

Կատեգորիա:Ազգային պարկեր
Կատեգորիա:Կատեգորիա ԲՊՀՄ II
Կատեգորիա:Նիդերլանդական Անտիլներ
Կատեգորիա:Նիդերլանդների զբոսայգիներ
Բուրջու Բիրիջիք

**Բուրջու Բիրիջիք** (, ), թուրք դերասանուհի։ Ունի յուրյուքյան ծագումնաբանություն, որը թուրքական էթնիկ ենթախումբ է։ Մանհեյմի թուրքական ֆիլմերի կինոփառատոնի ժամանակ արժանացել է «Տարվա լավագույն դերասանուհի» մրցանակին։

## Վաղ կյանք
Բուրջու Բիրիջիքը ծնվել է 1989 թվականի մայիսի 4-ին Անթալիայում։ 2006 թվականին Անթալիայում կայացած «Միսս Միջերկրական ծով» գեղեցկության մրցույթի ժամանակ արժանացել է Աքդենիզի գեղեցկուհի կոչմանը։ Մասնակցելով թատերական փառատոնի և հաղթելով մրցանակ՝ նա որոշել է դառնալ դերասանուհի։ Էգեի համալսարանում ստանալով հնագիտության բակալավրի աստիճան՝ դերասանական կուրսեր է անցել Բորնովայի քաղաքային թատրոնում։ Բիրիջիքն իր դերասանական կարիերան սկսել է նույն թատրոնում։ Այնտեղ նա խաղացել է թատերական այնպիսի ներկայացումներում, ինչպիսիք են «Երկուսից մեկը», «Տիկնոջ այցը», «Ես փակում եմ իմ աչքերը», «Ես կատարում եմ իմ պարտքը» և «Հորմուզ ընտանիքը»։

2007 թվականին իր հեռուստատեսային առաջին դերն ստացել է Show TV-ով հեռարձակվող «Մաչոները» հեռուստասերիալում։

## Ֆիլմագրություն

## Ծանոթագրություններ

Կատեգորիա:Թուրք դերասանուհիներ
Կատեգորիա:Թուրք կինոդերասանուհիներ
Կատեգորիա:Թուրք երգչուհիներ
Կատեգորիա:Թուրք մոդելներ
Էրիկ Թրամփ

**Էրիկ Թրամփ** (, ), ամերիկացի գործարար և բարերար։

## Կենսագրություն
ԱՄՆ նախագահ Դոնալդ Թրամփի և Իվանա Թրամփի երրորդ երեխան և երկրորդ որդին։ Trump Organization-ի զարգացման և ձեռքբերումների գործադիր փոխնախագահ, աշխատում է իր եղբոր՝ Դոնալդ կրտսերի և քրոջ՝ Իվանկայի հետ։

2006 թվականին նա հիմնել է Էրիկ Թրամփ հիմնադրամը, որը գումար է հավաքում St. Jude Children’s Research Hospital-ին սատարելու համար։ Trump Winery-ի սեփականատերն է։

Սովորել է ֆինանսներ և մենեջմենթ Ջորջթաունի համալսարանում։

Այն բանից հետո, երբ Դոնալդ Թրամփն ընտրվեց ԱՄՆ-ի նախագահի պաշտոնում, Էրիկը գլխավորեց The Trump Organization ընտանեկան բիզնեսը, որն աշխարհի ամենախոշոր մասնավոր բիզնեսներից մեկն է։

## Անձնական կյանք
2014 թվականի նոյեմբերի 8-ից Էրիկն ամուսնացել է պրոդյուսեր Լարե Յունասկեի հետ, ում հետ մինչ ամուսնությունը հանդիպել է 6 տարի։ Ամուսիններն ունեն որդի՝ Էրիկ Լյուկ Թրամփը (ծնված՝ 12.09.2017) և դուստր՝ Կարոլինա Դորոթի Թրամփը (ծնված՝ 19.08.2019)։

## Ծանոթագրություններ

## Արտաքին հղումներ
* The Trump Organization

Կատեգորիա:21-րդ դարի ամերիկացի գործարարներ
Կատեգորիա:ԱՄՆ-ի նախագահների երեխաներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Դոնալդ Թրամփ
Կատեգորիա:Ջորջթաունի համալսարանի շրջանավարտներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի հասարակական գործիչներ
Սրանոցի կամուրջ

**Սրանոցի կամուրջ**, քարակերտ կամուրջ Հայաստանի Տավուշի մարզի Կիրանց գյուղի մոտ, Քարահան գետի վրա։

## Պատմություն
Նախկինում այս վայրում եղել է Կունեն անունը կրող բնակավայրը։ Այն հանդիսացել է գավառային կենտրոն։ Այնուհետև գյուղը տեղափոխվել է Կիրանց գետի հովտի միջին հատվածներ՝ Առաքելոց վանքի մոտ։ Կունենի երկու թաղամասերն իրար հետ կապված են մինչ օրս կանգուն լայնաթռիչք, միակամար, քարե կամրջով, որը հայտնի է նաև Սրանոցի կամուրջ անվանումով։ Կամրջի աջակողմյան հատվածում մինչ օրս պահպանվել են բնակավայրի ավերակները։

Կամուրջն, ամենայն հավանականությամբ, կառուցվել է 12-13-րդ դարերում՝ Առաքելոց վանքի և դրանից ոչ շատ հեռու գտնվող բնակավայրի կառույցների հետ միասին։ Կամուրջը կառուցված է ճեղքված կրաքարից շարված կրաշաղախով։ Թաղի շարվածքը կատարված է խնամքով։ Տարբեր ձևի և չափի քարերի միջոցով լավ գծագրվել է կամարի կիսաշրջանաձև կորը։ Խելերի ստորին մասում շարվածքը կատարված է մեծ, իսկ թաղը՝ համեմատաբար ավելի փոքր չափի քարերից։ Դեպի աջ ափը կամրջի լայնությունը փոքր-ինչ պակաս է։ Այն կազմում է 3,5 մետր, այն ժամանակ, երբ ձախ ափում այն կազմում է 4,3 մետր։

Թեև կամրջի թաղը պահապանվել է և դեռևս բավականաչափ ամուր է, սակայն ժամանակի ընթացքում կառուցվածքը զգալիորեն ավերվել է։ Վերկամարային մասը լիովին և աջափնյա խելը մասնակիորեն քանդվել են։ Ճակատային պատերի և երկու ափերի խելերի վրա նկատելի են ուշ վերանորոգման հետքեր։

## Ծանոթագրություններ

Կատեգորիա:Հայաստանի կամուրջներ
Կատեգորիա:Տավուշի մարզ
Փոխանակման ծրագրեր

**Ուսանողական փոխանակման ծրագրեր** () մեկ կիսամյակից մինչև մեկ տարի տևողությամբ ուսումնական ծրագրեր են, որոնց ընթացքում ավագ դպորցում կամ համալսարանում սովորող ուսանողները հնարավորություն են ստանում իրենց ուսումնառության մի հատվածը անցկացնել գործընկեր դպրոցում կամ համալսարանում։ 
Ուսանողական փոխանակման ծրագրերը սկսել են տարածվել 20-րդ դարի կեսին` Երկրորդ համաշխարհային պատերազմից հետո, երբ կար անհրաժեշտություն երիտասարդների մեջ այլ մշակույթների հանդեպ հանդուրժողականությունը և փոխըմբռնումը բարելավելու, ինչպես նաև կատարելագործելու լեզվի իմացությունը և լայնացնելու ուսանողների աշխարհընկալումը։ Այս ամենից բացի փոխանակման ծրագրերը նաև օգնում են ուսանողներին հաստատել միջմշակութային կապեր, փոխել ապրելու և սովորելու պայմանները, ընկերական և երբեմն նաև ընտանեկան միջավայրը։ «Փոխանակում» եզրույթը ցույց է տալիս, որ հյուրընկալող համալսարանը ընդունում է ուսանողին, բայց պարտադիր չէ, որ ուսանողը ջանքեր թափի փնտրելով ուսանող-գործընկեր, որի հետ կփոխանակվի։ Ուստի, վերոնշյալ եզրույթը ավելի շատ ենթադրում է գիտելիքի, փորձի և մշակութային առանձնահատկությունների փոխանակում։

Ըստ տևողության տարբերակում են երկու տիպի փոխանակման ծրագրեր՝ կարճաժամկետ և երկարաժամկետ ։ Հետազոտողները պայամանականորեն բաժանում են փոխանակման ծրագրի ընթացքը 3 հիմնական փուլի՝ նախքան փոխանակումը, փոխանակման ընթացքում և փոխանակումից հետո, որոնցից յուրաքանչյուրն աչքի է ընկնում իրեն հատուկ առանձնահատկություններով։

## Ծանոթագրություններ

Կատեգորիա:Ուսանողական փոխանակման ծրագրեր
Արգուն

**Արգուն** (, ), գետ Հյուսիսային Կովկասում՝ Վրաստանի և Ռուսաստանի տարածքներում, Սունժայի (Թերեք գետի ավազան) աջ վտակը։
## Գետանվան ստուգաբանություն
Արգուն () չեչեներեն նշանակում է նեղ խոր կիրճ, խոռոչ («ark, arg» լեռնային չեչեներեն նշանակում է «գետ»)։

## Նկարագրություն
Գետի երկարությունը 148 կմ է, ավազանի մակերեսը՝ 3390 կմ²։ Միջին թեքությունը 17,63 մ/կմ է։ Ջրի միջին ծախսը 45,6 մ³/վ է։ Սնուցումը խառն է։ Արգունը ամբողջապես չի սառցակալում։

Սկիզբ է առնում Մեծ Կովկասյան լեռնաշղթայի հյուսիսային լանջերի սառցադաշտերից։ Վերին հոսանքներում՝ մինչև Շարոարգուն գետին միախառնվելը, պատմականորեն կոչվում է Չանթի Արգուն։

Ապա մինչև հարթավայր հասնելը (այսպես կոչված «Արգունյան դարպասներ» (Կողմնային կովկասյան լեռնաշղթա)) գետը հոսում է լեռնիայի Չեչնիայի Արգունյան կիրճով, որը գետի վտակների մոտ գրեթե անտառապատ չէ, իսկ ցածում գրեթե ամբողջապես պատված է անտառներով։ Իր մեջ ընդունում է բազմաթիվ լեռնային վտակներ, որոնցից ամենամեծը՝ Շարոարգուն գետը միանում է Արգունին անմիջապես «դարպասների» մոտ։ Արգունի և նրա վտակների ավազանի լեռնային մասը լեռնային Չեչնիայի արևմտյան մասն է կազմում՝ Իտում-Կալինսկի և Շատոյսկի շրջաններ։ Այս շրջանի համարվում է չեչենների առաջին բնակավայրերից մեկը և բնութագրվում է հնագույն բազմաթիվ աուլների ավերակներով՝ ավանդական աշտարակային տիպի կառույցներով։

Հարթավայր հասնելուց հետո Արգունը մինչև Սունժու թափվելը հոսում է Չեչնիայի Գրոզնենսկի և Շալինսկի շրջանների միջև։

Գետի ստորիան հոսանքում է գտնվում Արգուն քաղաքը։

## Ծանոթագրություններ

## Արտաքին հղումներ
* 

Կատեգորիա:Վրաստանի գետեր
Կատեգորիա:Ռուսաստանի գետեր
Կատեգորիա:Մցխեթ-Մթիանեթի մարզ
Կատեգորիա:Չեչնիա
Կատեգորիա:Կովկաս
Կատեգորիա:Կովկասի աշխարհագրություն
Կատեգորիա:Ասիայի միջազգային գետեր
Վասիլ Գյուզելև

**Վասիլ Տոդորով Գյուզելև** (, ), բուլղար պատմաբան, Բուլղարիայի գիտությունների ակադեմիայի ակադեմիկոս։

## Կենսագրություն
Վասիլ Գյուզելևը ծնվել է 1936 թվականի հոկտեմբերի 16-ին Դիմիտրովգրադում, Հասկովոյի մարզ։ 1954 թվականին ավարտել է Դիմիտրովգրադի գիմնազիան, որից հետո ընդունվել է Սոֆիայի համալսարանի պատմա-փիլիսոփայական ֆակուլտետ։ 1959 թվականին ստացել է բարձրագույն կրթության դիպլոմ, դիպլոմային աշխատանքը եղել է հեթանոսական հավատալիքների և հարավային սլավոնների թաղման ծիսակատարությունների մասին։ Երկու տարի աշխատել է պատմական թանգարանում։ 1961 թվականին ընդունվել է բուլղարական պատմության ամբիոն որպես օգնական, որտեղ շարունակում է աշխատել մինչ օրս։

1977-1983 թվականներին պատմաբանը գլխավորել է Բուլղարիայի գիտությունների ակադեմիայի պատմության ինստիտուտի Բուլղարիայի միջնադարյան պատմության բաժանմունքը։ Ազգային պատմական թանգարանի հիմնադիր և 1975-1977 թվականների առաջին տնօրեն։ Նաև 1984-1990 թվականներին Վիեննայի բուլղարական հետազոտական ինստիտուտում զբաղեցրել է տնօրենի պաշտոնը։ Եղել է Սոֆիայի Կյուրեղ և Մեթոդիոսի անվան ազգային գրադարանի հնագրագիտական հանձնախմբի նախագահ։ Այժմ համարվում է Բուլղարիայի գիտությունների ակադեմիայի ակադեմիկոս, ինչպես նաև Հերդերի մրցանակի դափնեկիր (Ավստրիա)։

## Մատենագրություն
* 
* 

## Ծանոթագրություններ

## Գրականություն
* Библиография на научните трудове на преподавателите на Историческия факултет на Софийския университет «Св. Климент Охридски» (1995—2005) / Съст. Й. Спасова и П. Тепавичарова. — София, 2006. — С. 48—54.
* 
* *Калиганов И. И., Полывянный Д. И.* К юбилею академика Васила Гюзелева // Славяноведение. — 2017. — № 3. — С. 124—126.
* Тангра. Сборник в чест на 70-годишнината на акад. Васил Гюзелев. — София, 2006.
* *Тепавичарова П., Николов Г.* Биобиблиография на Васил Гюзелев. — София, 1996.
* Гюзелев В. Проф. Иван Дуйчев и проучването на българското средновековие // *Българско средновековие. Българо-съветски сборник в чест на 70-годишнината на проф. Иван Дуйчев*. София, 1980, 15—19.
* Гюзелев В. Дуйчев, Иван // *[[Кирилло-Мефодиевская энциклопедия|Кирило-Методиевска енциклопедия]]*, т. I. София, 1985, с. 617—620.
* Гюзелев В. Ученият и човек И. Дуйчев // Дуйчев И. Лекции по архивистика. София, 1993. С. 5-14
* Гюзелев В.  Предговор // Дуйчев И. Избр. произв.: В 2 т. София, 1998. Т. 1. С. 7-25

## Արտաքին հղումներ
* В. Гюзелев, ''Размишленията върху българската средновековна история на проф. Петър Мутафчиев'', поместено в: Петър Мутафчиев, Книга за българите. Отг. ред. В. Гюзелев. София, 1987
* акад. Васил Гюзелев
* Интервю с акад. Васил Гюзелев, 08. 12. 2006
* В. Гюзелев. Опит за ново Похвално слово за братята Константин-Кирил и Методий
* Р. Лозанова, Българският ''Хердер'' 2003, в. «Култура» 
* В. Гюзелев, Размишления — относно новата експозиция на Националния исторически музей, в. «Култура», 6. Х. 2000 г. 
* В. Гюзелев, ''Българите сме нация с неизживяно детство'', в. «Стандарт», 18. 04. 2006 г.
* В. Гюзелев, ''Владее ни носталгия по един друг Несебър'', 29. 05. 2006 г.
* В. Гюзелев, Бивалици и небивалици в моето битие на музеен деец

Կատեգորիա:Ակադեմիկոսներ
Կատեգորիա:Բուլղարացի պատմաբաններ
Կատեգորիա:Սոֆիայի համալսարանի շրջանավարտներ
Անդրեյ Ռեմնյով

**Անդրեյ Ռեմնյով** (, ), ռուս նկարիչ։

## Կենսագրություն
Ծնվել է բժիշկների ընտանիքում։ 1983 թվականին ավարտել է 1905 թվականի հիշատակի մոսկովյան պետական ակադեմիական գեղարվեստական ուսումնարանը։ Մոսկվայի գեղարվեստական ինստիտուտի շրջանավարտ է (Կ. Տուտեվոլի և Ե. Մաքսիմովի արվեստանոց), որտեղ առաջիններից մեկն է եղել, որ դիպլոմային աշխատանք է նկարել եկեղեցական թեմատիկայով։ 1996 թվականին Անդրոնիկով վանքում սրբանկարիչ Օ. Վյաչեսլավի ղեկավարությամբ սկսել է սրբանկարչության 8-ամյա ուսումնառությունը։ Կրոնական թեմատիկայով նկարելը չի թողել 2000-2010-ական թվականներին ևս։

Նկարչի անհատական ցուցահանդեսներն անցկացվել են Մոսկվայում, Ռյազանում, Դմիտրովում, Հաագայում, Տրենտոնում, այլ քաղաքներում։

Միջազգային երիտասարդական «Ռուսական գարուն» փառատոնի պլեների գեղարվեստական ղեկավարն է և ժյուրիի անդամ (Բավարիա, 2012, Բարսելոնա, 2013, Փարիզ, 2014)։ Դասավանդում է Մոսկվայի գեղարվեստական ինստիտուտում։ Մշակույթի և արվեստի միջազգային ակադեմիայի պատվավոր թղթակից-անդամ է։

Ռեմնյովի՝ ռուսական մոտիվների վերամշակման վրա հիմնված կերպարները ոգեշնչել են օտար դիզայներներին. իսպանական «Delposo» նորաձության տան 2015 թվականի աշուն-ձմեռ հավաքածուն ստեղծվել է Ռեմնյովի աշխատանքների ազդեցությամբ, իսկ «Vivetta» իտալական նորաձևության տան 2018 թվականի գարուն-ամառ հավաքածուն ստեղծվել է նկարչի հետ համագործակցությամբ։ Դիզայներ Ալյոնա Ահմադուլինան, Ռեմնյովից թույլտվություն չստանալով, պետերբուրգյան The Repa ռեստորանի պատերի նկարազարդման համար նկարչից մոտիվներ է վերցրել, գործը, սակայն, դատարան չի հասել։

## Բնութագրում
Նկարչի տեխնիկան, իր խոսքով, հիմված է հին ռուսական սրբանկարների, 18-րդ դարի ռուսական գեղանկարչության, «Արվեստի աշխարհի» կոմպոզիցիաների և ռուսական կոնստրուկտիվիզմի համադրության վրա։ Արվեստագետ Եվգենի Շտայները նրան բնութագրում է իբրև կարնացիա նկարել կարողացող ժամանակակից հազվագյուտ նկարիչներից մեկը։ Նկարելու համար Ռեմնյովն օգտագործում է հին տեխնիկա, ձվի դեղնուցի հիմքով ինքն է պատրաստում բնական ներկեր։

Առավել մեծ ճանաչում են ձեռք բերել նկարչի այն աշխատանքները, որտեղ օգտագործվել են ռուսական գավառական կյանքի տեսողական մոտիվներ։

Ռեմնյովը որպես դիմանկարիչ հաճախ է աշխատում մասնավոր պատվիրատուների հետ։ Մասնավոր հավաքածուի մեջ պահվող նրա դիմանկարներից մեկը մասնակցել է Ռուսական թանգարանի «Ընտանեկան դիմանկար» ցուցահանդեսին (2014)։

## Մատենագրություն
* Александр Шестимиров. «Андрей Ремнев». М., Белый город, 2006. ISBN 5-7793-0987-6

## Ծանոթագրություններ

## Արտաքին հղումներ
* Պաշտոնական կայք
* Էջը Facebook սոցիալական կայքում

Կատեգորիա:Ռուս նկարիչներ
Հնդկական ջրածիծառ

**Հնդկական ջրածիծառ** () որորների ընտանիքի (Laridae) թռչուն, բնակվում են Պակիստանում, Հնդկաստանում, Իրանի արևելյան հատվածում և Մյանմայում։ Ավելի քիչ տարածված է Թաիլանդում։ Ի տարբերություն ջրածիծառների այլ տեսակների, այս տեսակը գերադասում է բացառապես քաղցրահամ ջրի մարմիններ։

## Բնութագիր
Միջին չափի մեծության՝ 38-43 սմ երկարությամբ թռչուններ են, մուգ մոխրագույն գլխով, խորը կտրված պատառաքաղաձև պոչով, թևերը երկար և սուր են, փորը և մարմնի ներքևի մասը սպիտակ են։ Կտուցը դեղին է, ոտքերը՝ կարմիր։ Բազմացման շրջանում գլուխը ստանում է սև գույն և նմանվում գլխարկի, որը ձմռանը դառնում է մոխրագույն-սպիտակավուն՝ սև ներդիրներով։ Կտուցի հիմքը մոխրագույն է, սև ժապավենաձև (դիմակ) անցնում է աչքերի գիծը։

Սեռական դիմորֆիզմը բացակայում է։ Երիտասարդ թռչունը ունի շագանակագույն փետուր, վերևը՝ շագանակագույն և մոխրագույն, ներքևի մասը՝ սպիտակ, կողքերն ու կուրծքը մոխրագույն են, իսկ գլուխը՝ շագանակագույն։ Կտուցը դեղին է՝ սև ծայրով։

## Սնունդ
Ինչպես մյուս ջրածիծառները, այս տեսակը սնվում է ձկներով, խեցգետնանմաններով, ջրային միջատներով և շերեփուկներով, որոնք ապրում են գետերում և լճերում։

Հնդկական ջրածիծառների քանակը նվազում է նրա բնակավայրի աղտոտման պատճառով։

## Բազմացում
Բազմացման շրջանը մարտից մայիսն ընկած ժամանակահատվածն է դժվար հասանելի վայրերում, ինչպիսիք են գետի ափերը և ավազոտ լողափերը, որոնք գերաճած են բուսականությամբ։ Բները կառուցում են  հողի ճաքերի մեջ, մերկ ժայռերի կամ ավազի մեջ։ Էգ թռչունը դարչնագույն-մոխրագույն գույնի երեք ձու է դնում շագանակագույն շերտերով։

## Фото

Պատկեր:River Tern (Sterna aurantia) resting on the banks W IMG 9696.jpg
Պատկեր:River Tern (Sterna aurantia) with a Snail W IMG 9682.jpg
Պատկեր:River Tern (Sterna aurantia) near Hyderabad W IMG 4948.jpg
Պատկեր:River Tern (Sterna aurantia)- Non-breeding at Hyderabad, AP W IMG 7473.jpg
Պատկեր:River tern-Nest 09 - Koyna 042011.JPG
Պատկեր:River tern-Chick 01 - Koyna 042011.JPG
Պատկեր:River tern (Sterna aurantia).jpg
Պատկեր:Sterna aurantia Ranganathittu 2.jpg
Պատկեր:Sterna aurantia Ranganathittu 1.jpg
Պատկեր:Sterna Aurantia Closeup at Ranganathittu.jpg
Պատկեր:River Tern (Sterna aurantia) (45885518644).jpg
Պատկեր:Sterna aurantia Bangalore 2.jpg|որս կատարելիս
Պատկեր:Sterna aurantia Mavoor 1.jpg
Պատկեր:River Tern (Sterna aurantia)- Adult & Immature W IMG 9721.jpg
Պատկեր:River Tern (Sterna aurantia) picking up something W IMG 9680.jpg
Պատկեր:River tern-Chick 02 - Koyna 042011.JPG
Պատկեր:River tern-Nest 15 - Koyna 042011.JPG
Պատկեր:River Tern nestling learning to fly on an island in the Bhadra reservoir in Chikkamagaluru district.jpg
Պատկեր:Sterna aurantia Bangalore 3.jpg
Պատկեր:River Tern (Sterna aurantia) & Egrets at Pocharam W IMG 0123.jpg
Պատկեր:River Tern (Sterna aurantia) W2 IMG 9673.jpg
Պատկեր:River Tern (Sterna aurantia)- Non-breeding at Hyderabad, AP W IMG 7481.jpg


## Ծանոթագրություններ

## Գրականություն
* Birds of India, by Grimmett, Inskipp and Inskipp. ISBN 0-691-04910-6.
* Seabirds: An Identification Guide, by Harrison, Peter. ISBN 0-7470-1410-8.

Կատեգորիա:Ասիայի թռչուններ
Կատեգորիա:Թռչուններ
Կատեգորիա:Որորներ
Կատեգորիա:Ջրածիծառներ
Ադրբեջանի Կառավարության տուն

**Կառավարության տուն** (), Ադրբեջանի Հանրապետության Կառավարության շենքը Բաքվում։ Գտնվում է Ազատության հրապարակում։ Շենքը գտնվում է Նավթագործների պողոտայում և միաձուլվում է Բաքվի բուլվարին։ 1951 թվականին կառուցվող շենքը նախատեսված էր 5500 աշխատակիցների համար։ Միավորել բոլոր նախարարություններին և առաջատար մասնագիտացված գերատեսչություններին մեկ շենքում ՝Կառավարության տան հիմնական նպատակն էր։

Շենքում աշխատում եր գիայի և բնական պաշարների նախարարություն, Գյուղատնտեսության նախարարություն, Երկրաբանության և հանքային ռեսուրսների պետական կոմիտե, Հիդրոօդերևութաբանության պետական կոմիտե, Նյութական ռեսուրսների պետական կոմիտե, Հողի և ջրի տնտեսության բարելավման պետական կոմիտե։ Ավելի ուշ շենքում տեղակայված էին Ադրբեջանի Հանրապետության մշակույթի նախարարությունը, Ադրբեջանի Հանրապետության աշխատանքի և բնակչության սոցիալական պաշտպանության նախարարություն, Ադրբեջանի գնումների հանրապետական գործակալություն։

## Պատմություն
1930-ականների վերջին Բաքվում անցկացվել է փակ մրցույթ ՝Կառավարության տան ձևավորման համար։ Բոլոր նախագծերի թվում ընտրվել է Ռուդնևի նախագիծը։ 1945 թվականին սկսվել է շենքի կառուցը, քանի որ պատերազմը կանխեց շինարարությունը։ Ճարտարապետները Ռուդնևը և Մունցը շենքը կառուցել են 1936-1952 թվականներին։ Աշխատանքը տևեց ավելի քան 20 տարի։ Շինարարությունն ավարտվել է 1952 թվականին։ 1955 թվականին շենքի վրա տեղադրվեց Վ. I. Լենինի հուշարձան։ 1991 թվականին Ադրբեջանը անկախություն ձեռք բերելուց հետո հուշարձանը փոխարինվեց երկրի ազգային դրոշով։

## Ծանոթագրություններ

Կատեգորիա:Հուշարձաններ այբբենական կարգով
Կատեգորիա:Բաքվի շենքեր և կառույցներ
Կատեգորիա:Կառավարության շենքեր
Մերժած օրենք

**«Մերժած օրենք»**, Հովհաննես Թումանյանի պոեմներից, որը նա գրել է 1890 թվականին։

## Պատմություն
Հովհաննես Թումանյանի այս պոեմն առաջին անգամ հրատարակվել է «Բանաստեղծություններ» ժողովածուի 11-րդ հատորի 21-30 էջերում։ Պոեմի ինքնագիրը չի պահպանվել։ Առաջին տպագրությունից հետո Հովհաննես Թումանյանն այս ստեղծագործությունը չի ընդգրկել իր նոր ժողովածուների մեջ։

Հովհաննես Թումանյանի «Մերժած օրենքը» կապված է դասական  գրական ավանդույթի հետ, որը իր հերթին սկիզբ է դրել մի թեմայի, որը որոշակի տեղ է զբաղեցնում 19-րդ դարի վերջի և 20-րդ դարի սկզբի հայ գրականության մեջ։

## Ծանոթագրություններ
 

Կատեգորիա:Գրական ստեղծագործություններ այբբենական կարգով
Կատեգորիա:Հովհաննես Թումանյանի պոեմներ
Մարտիկը (ֆիլմ, 2001)

**Մարտիկը** (), ֆիլմ, որը թողարկվել է 2001 թվականին, հնդիկ-բրիտանացի ռեժիսոր Ազիֆ Կապադիի կողմից։ Մեծ Բրիտանիայի, Ֆրանսիայի, Գերմանիայի և Հնդկաստանի համատեղ նախագիծ է։ Գլխավոր դերում է բոլիվուդյան դերասան Իրֆան Խանը։ Առանց բացառության բոլոր դերասանական ակնարկները հինդիով են։ Նկարահանումները տեղի են ունեցել Ռաջաստանում։

## Նկարահանումներ
Ազիֆ Կապադիան սկսել է աշխատել ֆիլմի վրա 2001 թվականին, Արքայական արվեստի դպրոցում ուսումն ավարտելու տարին։ Սա նրա առաջին գեղարվեստական ժապավենն էր։ Ֆիլմի պրոդյուսերությամբ զբաղվել են գերմանական, բրիտանական և ֆրանսիական ընկերություններ։

## Սյուժե
Սյուժեն հիմքում հինդուս Լաֆկադիի պատմությունն է, որը մի ժամանակ որպես պահակախմբի ղեկավար է ծառայել Ռաջաստանի դաժան տիրակալի մոտ։ Հանգամանքների շնորհիվ Լաֆկադին հրաժարվում է բռնությունից, սուրը պատյանն է դնում` երդվելով այլևս երբեք մարդ չսպանել և որոշում է հայրենիք վերադառնալ։ Կատաղած տիրակալը Լաֆկադիի հետևից վարձու մարդասպաններ է ուղարկում։

## Ճանաչում
BAFTA 56-րդ մրցանակաբաշխության ժամանակ ֆիլմը ներակայացվել է երեք անվանակարգերում և հաղթել է «Լավագույն բրիտանական ֆիլմ» անվանակարգում։ Ֆիլմը նաև ներկայացվել է Օսկար մրցանակաբաշությանը` «Օսկար լավագույն օտարալեզու ֆիլմի համար» անվանակարգում, սակայն մրցանակ չի ստացել։

## Թողարկում
Ֆիլմը ցուցադրվել է Լոնդոնի, Կառլովի Վարիի, Պուսանի, Էդինբուրգի, Ռոտերդամի, Մոնրեալի, Կալկաթայի, Գոտենբուրգի, Մումբայի և Բոստոնի կինոփառատոնների ժամանակ։

## Ծանոթագրություններ

## Արտաքին հղումներ
* Մարտիկը Imdb կայքում
* Մարտիկը Rotten Tomatoes կայքում

Կատեգորիա:2000-ականների բրիտանական ֆիլմեր
Կատեգորիա:2001 ֆիլմեր
Կատեգորիա:Գերմանական ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական ֆիլմեր
Կատեգորիա:Ֆրանսիական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների գերմանական ֆիլմեր
Կատեգորիա:Միջնադարի թեմատիկ ֆիլմեր
Կատեգորիա:2000-ականների հինդի ֆիլմեր
Ժելյազովա Վոլյա

**Ժելյազովա Վոլյա** (), գյուղ Լեհաստանի արևելյան մասում՝  Մազովեցյան վոևոդության Սոխաչև գմինայում (շրջանում), երկրի մայրաքաղաք Վարշավայից 46 կիլոմետր դեպի արևմուտք, Ուտրատա գետի ափին։ Գյուղն ու նրա շրջակայքը աչքի են ընկնում չքնաղագեղ բնությամբ։ Պատմական փաստաթղթերում բնակավայրն առաջին անգամ հիշատակվել է 1579 թվականին։

Ժելյազովա Վոլյայում են ծնվել նշանավոր կոմպոզիտոր Ֆրեդերիկ Շոպենը և անվանի ջութակահար Հենրիկ Շերինգը։

1909 թվականին, Շոպենի ծննդյան հարյուրամյակի կապակցությամբ, ռուս կոմպոզիտոր Սերգեյ Լյապունովը գրել է «Ժելյազովա Վոլյա, օպուս 37» () սիմֆոնիկ պոեմը՝ ի հիշատակ լեհ մեծ երաժիշտի

Գյուղում գործում է Շոպենի տուն-թանգարանը՝ շրջանակված գեղեցիկ այգով։ Մերձակա զբոսայգում տեղադրվել է մեծահամբավ կոմպոզիտորի հուշարձանը (հեղինակ՝ Յուզեֆ Գոսլավսկի)։
Յուրաքանչյուր տարի ամռանը աշխարհի տարբեր ծայրերից եկած բազմաթիվ անվանի դաշնակահարներ Շոպենների տանը հանդես են գալիս մեծ կոմպոզիտորի ստեղծագործությունների կատարմամբ։

## Գրականություն
*  Krystyna Kobylanska, *Chopin au pays natal*, Cracovie, Polskie Wydawnictwo Muzyczne (Édition polonaise de musique), 1955 [ouvrage disponible à la Bibliothèque polonaise de Paris et dans quelques bibliothèques universitaires, cf. notice SUDOC
*  Henryk F. Nowaczyk, « Chopin ochrzczony „z wody” w Żelazowej Woli » (« Chopin "ondoyé" à Zelazowa Wola »), *Ruch Muzyczny*, année XLIII, n° 14 (11 juillet 1999), p. 35-39 [ouvrage disponible à la Bibliothèque polonaise de Paris]
*  Tadeusz Zielinski, *Frédéric Chopin*, Paris, Fayard, 1995 (original : *Chopin Życie i droga twórcza*, 1993 : « Chopin : la vie et le chemin de la création »)
thumb|left|300px|Ֆրեդերիկ Շոպենի հուշարձանը նրա ծննդավայր Ժելյազովա Վոլյայում (քանդակագործ՝ Յուզեֆ Գոսլավսկի)

## Արտաքին հղումներ
* Շոպենի թանգարան
* 
* Muzeum Fryderyka Chopina – Narodowy Instytut Fryderyka Chopina 
* Żelazowa Wola okiem kamery
* Sochaczew, Żelazowa Wola i okolice 
* ''Շոպենի Լեհաստանը. Ժելյազովա Վոլյա'' 

## Ծանոթագրություններ

Կատեգորիա:Լեհաստանի բնակավայրեր
Կատեգորիա:Մազովեցյան վոյեվոդության քաղաքներ
Մեզ չեք բաժանի

**Մեզ չեք բաժանի** (, *Hum Saath-Saath Hain*), Բոլիվուդում նկարահանված մելոդրամա, որը տրվել է վարձույթով 1999 թվականի նոյեմբերի 5-ին։ 1999 թվականի հիթերի ցուցակում զբաղեցրել է առաջին տեղը։

## Սյուժե
Ռամ Քիշենը (Ալոկ Նաթխ) և նրա կինը՝ Մամտան (Ռիմա Լագու) ունեն երեք չափահաս չամուսնացած որդի։ Ավագը՝ Վիվեկը, խնդիրներ ունի ձեռքի հետ (Մոխնիշ Բեխլ) ինչի պատճառով կասկածում է, որ երբևէ իրեն կին կգտնի։ Բայց հանկարծ նա ծանոթանում է Սադխանայի (Տաբու) հետ և ամուսնանում նրա հետ։ Միջնեկ որդին՝ Պրեմը (Սալման Խան), երկար տարիներ ապրել է Ամերիկայում և Հնդկաստան գալով նա նշանադրվում է Պրիտիի (Սոնալի Բենդրե) հետ։ Կրտսեր որդին՝ Վինոդը (Սաիֆ Ալի Խան), սիրահարված է իր ընկերուհուն՝ Սապնոիին (Կարիսմա Կապուր) և նույնպես պատրաստվում է նշանադրվել։

Նրանց քույրը՝ Սանգիտան (Նիլամ), ամուսնացած է և ընտանիքի հետ ապրում է ամուսնու տանը։ Հանկարծ նրանց ընտանիքում խնդիրներ են ծագում, և Սանգիտայի ամուսնու եղբայրը նրանց տանից դուրս է անում։ Մամտան ընկերուհիների ազդեցությամբ փորձում է համոզել Ռամին, որ նրանց որդիներն էլ չեն կարող ապրել մի հարկի տակ։ Նա նաև չի բացառում, որ Վիվեկը, որը Մամտայի հարազատ որդին չէ, երբևէ կարող է տանիցդուրս անել Պրեմին և Վինոդին։ Մամտան որոշում է բաժանել եղբայրներին և Վիվեկն ու Սադխանան  ուղևորվում են Ռամպուր նրա ֆաբրիկայում աշխատելու։ Նույն ժամանակ Սանգիտայի ամուսնու եղբայրը գիտակցում է իր սխալը և համոզում է եղբորը տուն վերադառնալ։ Դրանից հետո Մամտան սկսում է կասկածել իր որոշման արդարացիության վրա և փորձում է վերադարձնել Վիվեկին։

## Մրցանակներ

## Այլ
Ֆիլմի նկարահանումների ժամանակ Սալման Խանը, Սաիֆ Ալի Խանը, Նիլամը, Տաբուն և Սոնալի Բենդրեն ձերբակալվել են արգելոցում որսագողության համար։ Այս գործով դատավարությունը ձգձգվել է 14 տարի։

## Ծանոթագրություններ

## Արտաքին հղումներ
* 
* Aseem Chhabra. Hum Saath Saath Hain Gets 60-Screen Welcome. Rediff.com, November 2, 1999.

Կատեգորիա:1990-ականների հինդի ֆիլմեր
Կատեգորիա:1999 ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական մելոդրամա ֆիլմեր
Կատեգորիա:Հնդկական ֆիլմեր
Կատեգորիա:Ֆիլմեր այբբենական կարգով
Born to Die (ալբոմ)

**Born to Die** (թարգ.՝ «Ծնված մահանալու համար»), ամերիկացի երգչուհի Լանա Դել Ռեյի երկրորդ ստուդիական ալբոմը, որը թողարկվել է 2012 թվականի հունվարի 27-ին Interscope, Polydor և Stranger Records լեյբլներում։ Այս ալբոմի վրա երգչուհին աշխատել է այնպիսի պրոդյուսերների հետ, ինչպիսիք են Էմիլ Հեյնին, Պատրիկ Բերգերը, Քրիս Բրայնը, Ռիկ Նոուելսը, Robopop-ը, Էլ Շուքսը, Ջեֆ Բհաքսերը և Ջասթին Պարկերը։ Ձայնապնակի կոմպոզիցիաները ալտերնատիվ ռոք, բարոկկո-փոփ, ինդի փոփ, թրիփ֊հոփ և ռոք ժանրերում են։

Born to Die ալբոմը երաժշտական քննադատների կողմից տարբեր գնահատականների է արժանացել։ Շատերը գովել են նրա արտադրանքը, սական հաճախ դժգոհում էին երաժշտության միօրինակությունից և մելոդրամատիկությունից։ Billboard 200 չարթում ալբոմը երկրորդ հորիզոնականով դեբյուտ է կատարել։ Ավելի ուշ, ԱՄՆ-ում, ալբոմի վաճառքը կազմել է ավելի քան մեկ միլիոն օրինակ և ալբոմը պլատինե հավաստագրում է ստացել։ Ձայնապնակը տասնմեկ երկրների չարթերում առաջին հորիզոնական է հասել։ Ըստ 2015 թվականի տվյալների, ամբողջ աշխարհում մոտավոր վաճառվել է ալբոմի 8,5 միլիոն օրինակ։ Ալբոմը, տասնյակ հրատարակությունների ցուցակներում, ընդգրկվել է 2012 թվականի լավագույն ալբոմների ցանկում, ներառյալ Drowned in Sound, The Guardian, NME և այլն, իսկ Billboard ամսագիրը այն անվանել է «2010-ականների լավագույն 20 ալբոմներ»-ից մեկը։

Ալբոմի հաջողությունը նպաստել է «ՅուԹյուբում սենսացիա» դարձած «Video Games» երգի տեսահոլովակին, որը երեք շաբաթվա ընթացքում կես միլիոն դիտում է հավաքել, ինչպես նաև երգչուհու սեքսուալ կերպարը և երգելու ձևը։ Համացանցում հաջողության հասնելուց հետո, «Video Games» երգը, ալբոմին աջակցելու համար, թողարկվել է որպես առաջին սինգլ։ Որպես սինգլ ալբոմից թողարկվել են նաև «Born to Die», «Blue Jeans», «Summertime Sadness», «National Anthem» և «Dark Paradise» երգերը։ Որպես պրոմո սինգլներ թողարկվել են «Off to the Races» և «Carmen» երգերը։ 2012 թվականի նոյեմբերին Դել Ռեյը թողարկել է ալբոմի վերաթողարկումը՝ The Paradise Edition-ը։ Բացի Born to Die և այլ երգերից, ալբոմը իր մեջ ինը նոր երգ է ներառում։

## Երգացանկ
Տվյալները վերցվել են «Born to Die» ալբոմի գրքույկից

## Չարթեր

### Շաբաթական չարթեր

### Տարեվերջյան չարթեր

### Տասնամյակի չարթեր

## Հավաստագրում

## Ծանոթագրություններ

## Արտաքին հղումներ

Կատեգորիա:2012 ալբոմներ
Կատեգորիա:Ալտերնատիվ ռոք ալբոմներ
Կատեգորիա:Անգլալեզու ալբոմներ
Կատեգորիա:Լանա Դել Ռեյի ալբոմներ
Կատեգորիա:Ռոք ալբոմներ
Գրախանութը

**Գրախանութը** (), վեպ, որը գրել է բրիտանացի հեղինակ Պենելոպե Ֆիցջերալդը 1978 թվականին։ Այն առաջադրվել է Բուքերյան մրցանակի։

## Սյուժե
Վեպը պատմում է միջին տարիքի այրու` Ֆլորենս Գրինի մասին, որը որոշում է գրախանութ բացել ափամերձ փոքրիկ Հարդբորոու քաղաքում, Սաֆոլքում (Սոուվոլդի թեթևակիորեն փոփոխված տարբերակն է): Այն վայրը, որը նա ընտրել էր, Հին տունն է՝  լքված, խոնավ գույքով։ Բազմաթիվ զոհաբերություններից հետո Ֆլորենսը սկսում է իր սեփական բիզնեսը, որը զարգանում է մոտ մեկ տարի, ինչից հետո վաճառքն անկում է ապրում։ Նրան դեմ է դուրս գալիս ազդեցիկ և հավակնոտ տիկին Գամարտը, որը ցանկանում է ձեռք բերել Հին տունը՝ արվեստի կենտրոն հիմնելու համար։ Տիկին Գամարտի զարմիկը խորհրդարանի անդամ է և հովանավորում է այն օրինագիծը, որն արտոնություն է տալիս տեղական խորհրդին գնելու ցանկացած պատմական շինություն, որը բնակեցված չի եղել հինգ տարի։ Օրինագիծն ընդունվում է, Հին տունը ստիպողաբար գնվում է, և Ֆլորենսը վտարվում է։

## Քննադատություն
1978 թվականին գիրքը ներկայացվել է Բուքերյան մրցանակի։

2010 թվականին գրված ներածականում Ֆրանկ Քերմոդը նշել է, որ վեպը Ֆիցջերալդին տվել է «գրախոսների հարգալից ուշադրություն և լայն հասարակության հիացմունք»։

## Ֆիլմի վերամշակում
Ֆիլմը վերամշակել է իսպանացի ռեժիսոր Իզաբել Կոյշետը։ Ֆիլմում Էմիլի Մորթիմերի խաղացել է Ֆլորենս Գրինի, Պատրիշա Կլարկսոնը՝ Վիոլետ Գամարթի և Բիլ Նային` Էդմունդ Բրունդիշ դերը։ Ֆիլմը իսպանա-անգլո-գերմանական համաարտադրություն է, որը միջազգայնորեն թողարկվել 2017 թվականին։ Այն արժանացել է երեք Գոյա կինոմրցանակի, ներառյալ Լավագույն ֆիլմ, Լավագույն ռեժիսոր և Լավագույն վերամշակված սցենար անվանակարգերը։

## Մատենագրություն
* 
* 

## Ծանոթագրություններ

Կատեգորիա:Էկրանավորված բրիտանական վեպեր
Megatron

«**Megatron**», ամերիկացի հիփ-հոփ կատարող Նիքիի երգը։ Թողարկվել է 2019 թվականի հունիսի 21-ին։ Այն Նիքի Մինաժի առաջին թողարկումն է որոշակի դադարից հետո, որը հետևել է The Nicki Wrld Tour եվրոպական համերգային շրջագայությանը։

## Պատմություն
«Megatron» երգը Մինաժի՝ 2019 թվականի թողարկված առաջին սինգլն է։ Նախինում նա մասնակցել է այլ կատարողների դինգլների ձայնագրություններին, օրինակ՝ «Dumb Blonde» (Avril Lavigne), «Wobble Up» (Chris Brown, G-Eazy) և «BAPS» (Trina)։ Երգը ներառում է սեմփլներ ճամայկացի երաժիշտ Mr. Vegas-ի Heads High-ից։

Երգի թիզերն առաջին անգամ Մինաժը հրապարակել է 2019 թվականի հունիսի 12-ին, երբ երգչուհին հրապարակել է «MEGATRON» բառը սոցիալական կայքերի իր էջերում։ Մեկ օրր անց Մինաժը վերբեռնել է նկարների շարք երաժշտական տեսահոլովակի հավաքածուից՝ հայտարարելով երգի թողարկման ամսաթիվը։ Երաժշտական տեսահոլովակի թիզերը հրապարակվել է հունիսի 19-ին։ Ամերիկացի մոդել Blac Chyna (Angela Renée White) իր աջակցությունն է արտահայտել  երգի վիզուալ էֆեկտների առումով՝ լուսանկարվելով Մինաժի թիզերին նման ֆոնին։ Ձայնագրության թողարկումից մեկ օր առաջ երգչուհին հրապարակել է սկանդալային հոլովակ իր ընկերոջ՝ Քենեթ Պեթիի հետ։

## Երաժշտական տեսահոլովակ
Երաժշտական տեսահոլովակի պրեմիերան կայացել է 2019 թվականի հունիսի 21-ին YouTube-ով։

## Հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
*
Հերոսները (ֆիլմ, 2008)

«**Հերոսներ**» (), հնդկական դրամա ֆիլմ հինդի լեզվով, նկարահանել է Սամիր Կարնիկը, վարձույթի է դուրս եկել 2008 թվականի հոկտեմբերի 24-ին։ Չնայած էկրանի մի քանի աստղերի մասնակցությանը՝ ազգային վարձույթի վճարները չեն կարողացել ծածկել բյուջեի ծախսերը, և ֆիլմը տապալել է կինովարձույթը։

## Սյուժե
Ուսանողներ Սամիր Սուրին և Ալի Շահը շտապ պետք է ունենան լավ գնահատականներ «կինո» առարկայից։ Սա նրանց ստիպում է վավերագրական ֆիլմ նկարահանել, որի թեման նրանց հուշում է լրագրող Ակաշ Սարին, որը հարցազրույց էր վերցրել հնդիկ զինվորներից 1999 թվականի կարգիլյան պատերազմի ժամանակ։ Նրանցից երեքից, որոնք արդեն մահացել էին, նա ստացել էր նամակներ, որոնք պետք է հասցներ նրանց հարազատներին։ Սամիրը և Ալին որոշում են իրենք անել։ Սկզբից նրանք ուղևորվում են Փենջաբ՝ Կուլջիթ Սինգհի մոտ, որը կորցրել էր իր ամուսնուն՝ Բալկար Սինգհին։ Ապա հաշմանդամ նախկին օդաչու Վիկրամ Շերգիլի մոտ, որը կորցրել էր իր եղբորը՝ սպա Ջանանջային։ Եվ վերջապես ընկերները ընկնում են բժիշկ Նակվիի տուն, որը մահացած հետևակային լեյտենանտ Սահիլ Նակվիի հայրն էր։

## Դերեր
* Վաստալ Ստեհ՝ Ալի (Նավաբ Սահիբ)
* Սոհաիլ Խան՝ Սամիր *(Սաանդհ)*
* Սալման Խան՝ Բալկար Սինգհ */ Ջասսվինդեր Սիրնգհ, սիկհ զինվոր*
* Պրեիտի Զինտա՝ Կուլջիթ Կաուր, Ջասսիվինդրա Սինգհի այրին
* Բոբբի Դեոլ՝ սպա Ջհանանջայ Շերգիլ
* Սաննի Դեոլ՝ Վիկրամ Շերգիլլ, Ջանանջայի եղբայրը
* Միթհուն Չակրաբորտի՝ բժիշկ Նակվի
* Միթհուն Չակրաբորտի՝ լեյտենանտ Սահիլ Նակվի
* Ամրիտա Արորա՝ Պրիյա, Սաանդհայի ընկերուհին
* Ռիյա Սեն՝ Շիվանի, Ալիի ընկերուհին
* Մոհնիշ Բեհլ՝ Ակաշ Սարին,  *լրագրող*
* Պրատիկաշա Լոնկար՝ միսիս Նակվի
* Տիննու Անանդ՝ *Կինոինստիտուտի տնօրեն*
* Վիվեկ Շաուկ՝ պրոֆեսոր

## Սաունդթրեք

## Կարծիքներ
Կինոքննադատ Տարան Ադարշը ֆիլմին տվել է 5 աստղից 3.5։ Կանադական *The Georgia Straight*-ից Իտրատ Սաիդը «Հերոսներին» անվանել է ազգայնական ֆիլմ, որը մոտ է քարոզչությանը։

## Ծանոթագրություններ

Կատեգորիա:2000-ականների հինդի ֆիլմեր
Կատեգորիա:2008 ֆիլմեր
Կատեգորիա:Կինոկատակերգություններ
Կատեգորիա:Հնդկական ֆիլմեր
Ալեքսանդր Մակեդոնացու մետաղադրամներ

մինի|Ստատեր։ Ալեքսանդր III Մեծ
մինի|Ստատեր։ Մակեդոնական թագավորություն:
**Ալեքսանդր Մակեդոնացու մետաղադրամներ**, մետաղադրամներ, որոնք հատվել են Ալեքսանդր III Մեծի (Ալեքսանդր Մակեդոնացու) օրոք մ.թ.ա. 336-323 թվականներին։

## Պատմություն
Իր օրոք Ալեքսանդր Մակեդոնացին մեծ ուշադրություն է դարձրել ոչ միայն ռազմական արշավներին, այլև մետաղադրամների հատմանը՝ շարունակելով իր հոր՝ Փիլիպոս II-ի գործը։ Նրա օրոք սկսեցին հատվել նրա սեփական պատկերով մետաղադրամներ, որի վրա առկա էր նաև «Ալեքսանդր արքայի մետաղադրամ» գրությունը։ Ենթադրվում է, որ առաջին մետաղադրամները, որոնց վրա շատ ճանաչելի էր Ալեքսանդր III Մեծի դիմանկարը, տետրադռախմներն էին։ Այս մետաղադրամի դիմերեսին պատկերված էր թագավորի գլուխը առյուծի կաշվի մեջ։ Ժամանակի ընթացքում ճակատային մասում պատկերված աստվածությունները փոխպատվաստվում էին կայսեր դիմանկարով։

Նաև Ալեքսանդր Մակեդոնացու օրոք հայտնվում են մետաղադրամներ, որոնք համատեղում են մետաղադրամների հին և նոր ավանդույթների տարրեր. առջևի կողմում պատկերված է Հերակլեսի գլուխը, մինչդեռ հակառակ կողմում նրանք պատկերում էին Մեծն Ալեքսանդր III-ին։ Որոշ մետաղադրամներ, բացի Հերակլեսից, պարունակում են նաև այլ ատրիբուտներ, օրինակ՝ նրա մահակը։ Մետաղադրամների հակառակ կողմում հանդիպում էին տիպիկ կենցաղային իրերի պատկերներ էին՝ լիրա, խարիսխ, սոխ, ամֆորներ, զանգակատուն, կամ կենդանիների պատկերներ՝ ձուկ կամ ցուլի գլուխ։ Ալեքսանդր Մակեդոնացու ստատերը կշռել է 8,6 գ, չափը՝ 17 մմ։ Ոսկե ստատերների հատման վայրերից մեկը Աբիդոս քաղաքն էր։ Նման մետաղադրամի անտիկ արժեքը 3 500 դոլար է։

Մետաղադրամներ, որոնք հատվել են Ալեքսանդր Մակեդոնացու օրոք․

* Ալեքսանդր III Մեծի բրոնզե մետաղադրամը։ Մետաղադրամի տրամագիծը 18 մմ է
* Ալեքսանդր III Մեծի բրոնզե մետաղադրամը։ Մետաղադրամի տրամագիծը 21 մմ է
* Ալեքսանդր III Մեծի բրոնզե մետաղադրամը։ Մետաղադրամի տրամագիծը 22 մմ է
* Ալեքսանդր III Մեծի արծաթե դրախմ։ Դիմերեսի վրա Ալեքսանդր Մակեդոնացու աջակողմյան գլուխը։ Դարձերեսի վրա պատկերված է Զևսը, որը նստած է գահին։ Իր աջ ձեռքին արծիվ է, ձախ ձեռքը հենած է գավազանին։ 
* Ալեքսանդր III Մեծի արծաթե տետրախման։ Դիմերեսի վրա Ալեքսանդր Մակեդոնացու աջակողմյան գլուխն է։ Հակառակ կողմում գտնվում է Զևսը, որը նստած է գահի վրա, աջ ձեռքին նա պահում է արծիվը։

մինի|Ստատերի քառորդ։ Մակեդոնական թագավորություն: Ալեքսանդր III
մինի|Ստատերի քառորդ։ Մակեդոնական թագավորություն: Ալեքսանդր III

* Ալեքսանդր III Մեծի արծաթե դեկադրահ։ Դիմերեսի վրա թագավորի գլուխն է, որը նստած է Զևսի գահին։ Աջ ձեռքին արծիվ է։
* Ալեքսանդր III Մեծի ոսկե ստատեր։ Դիմերեսի վրա պատկերված է Ալեքսանդր Մակեդոնացու գլուխը՝ Ամոնի Աստծո աջ եղջյուրներով։ Ռևերսի վրա Աթենքի աստվածուհի Նիկեֆորոսն է, որը նստած է գահին։
* Ալեքսանդր III Մեծի ոսկե ստատեր։ Դիմերեսի վրա Աթենք աստվածուհու գլուխն է Կորնթոսի սաղավարտով և օձով։ Աթենքի մազերը ազատ գանգուրներ են, պարանոցի վրա՝ ուլունքներ։

մինի|Ստատեր։ Մակեդոնական թագավորություն: Ալեքսանդր III, հետմահու մետաղադրամ
մինի|Ստատեր։ Մակեդոնական թագավորություն: Ալեքսանդր III, հետմահու մետաղադրամ

Ալեքսանդր III Մեծի անունով մետաղադրամները մակեդոնական Թագավորությունում հատվել են թագավորի կենդանության օրոք և նրա մահից հետո։

## Ծանոթագրություններ

## Գրականություն
* 
* 
* 
* 

Կատեգորիա:Ալեքսանդր Մակեդոնացի
Singularity (երգ)

«**Singularity**»-ը հարավկորեական բոյ-բենդի՝ BTS-ի երգ է, որտեղ որպես մենակատար հանդես է գալիս Վին։ Այն թողարկվել է 2018 թվականի մայիսի 6-ին, որպես Love Yourself: Tear ալբոմի մաս։ Այն գրվել է Առ Էմի և Չարլի Ջ․ Փերիի կողմից, վերջինս երգի միակ պրոդյուսերն է։ Երգը երկրորդ անգամ թողարկվել է Love Yourself: Answer ալբոմում ՝ 2018 թվականի օգոստոսի 24-ին։

## Նախապատմություն և թողարկում
«Singularity»ի տեսահոլովակը թողարկվել է որպես առաջիկա Love Yourself: Tear ալբոմի թիզեր։ Հոլովակը գրեթե տասնհինգ ժամում հավաքել է տասը միլիոնից ավել դիտում։

## Առաջխաղացում
2018 թվականի դեկտեմբերի 29-ին երգն արաջադրվել է 2018 KBS երգի փառատոնում։ 2018 թվականի KBS Daejun-ում Վին ներկայացրել է «Սingularity»-ը։

## Տեսահոլովակ
Գոլդբինն ու Սուհյոն Նամը տեսահոլովակի մթնոլորտը բնութագրել են որպես փակ տարածություն, որտեղ Վին շարժվում է լույսի և ստվերի միջև և հետո մտնում ծաղիկներով լցված մութ սենյակ։ Սպիտակ դիմակներով ելույթը, զուսպ խորեոգրաֆիան մեկնաբանում են որպես սիրվելու համար նրա իրական ես-ի քողարկում։ Billboard-ի Թամար Հերման նշել է, որ տեասահոլովակում Վիի կերպարը նման է հունական առասպելի Նարցիսին, որի մահվան պատճառը դարձել է սեփական արտացոլանքի հանդեպ սերը։

Պարզ է դարձել, որ պարը բեմադրել է Կիուան Մադրիդը, որն աշխատել է BTS-ի մի քանի այլ պարերի վրա, ինչպիսիք են «Dope»-ը, «Fire»-ը, «Not Today»-ը և «Blood Sweat & Tears»-ը։ Տեսահոլովակի ռեժիսորն է Lumpens-ի Չուա Յոնսոկ, իսկ օգնականները՝ Լի Վոնջուն, Չոն Մինջին և Պակ Հեջյոնը։ Տեսահոլովակի վրա աշխատել են GDW-ից Նամ Հյունվուն, որպես լուսանկարչության ռեժիսոր, Սոն Հյունսուկը Real Lighting-ից, որպես ղեկավար, Պակ Հեյոն՝ խմբագիր, Պակ Ջինսիլ և Կիմ Բոնան՝ գեղարվեստական ռեժիսոր։

## Կոմպոզիցիա
Երաժշտական տեսանկյունից երգը նկարագրվել է հնդկական Rolling Stone-ի կողմից որպես նեո սոուլի ու ջազի նշույլներով R&B։ Burlington County Times-ն այն նկարագրել է որպես «Վիի մեղրե ձայնին հավելող հանգստացնող բիթ», որն «ամեն լսելով ավելի ու ավելի ես հավանում»։

Billbord-ի հետ հարցազրույցում Չարլի Ջ․Փերիին հիշեցնում է, որ երգը սկսվել է որպես պոեմ և շարունակվել այդպես։ Ըստ MTV News-ի, երգում Վին դիմակ է կրում իր զգացմունքները քողարկելու համար, ինքն իրեն հարցնում է՝ «Կորցրել եմ ինքս ինձ թե՞ գտել եմ քեզ»։

## Շնորհակալագրեր

## Հիթ-շքերթ

## Ծանոթագրություններ

Կատեգորիա:2018 երգեր
Ստաբբուրսդալեն

**Ստաբբուրսդալեն**, ազգային պարկ Նորվեգիայի Պորսանգեր  մունիցիպալիտետի (Ֆինմարք ֆյուլքեում) տարածքում։ Տարածքի մի փոքր մասը գտնվում է հարևան Կվալսուն մունիցիպալիտետի տարածքում։ Այստեղ է գտնվում աշխարհի ամենահյուսիսային սոճու անտառը։

## Ընդհանուր տեղեկություններ
Ազգային պարկը գտնվում է Պորսանգեր ֆյորդից արևմուտք՝ Ստաբբուրսելվա գետի հովտում։ Այստեղ կան Հյուսիսային Նորվեգիային բնորոշ բոլոր տեղական լանդշաֆտները՝ մերկ, տունդրայով ծածկված լեռներ, սարահարթեր, ձորակներ, կեչուտ և սոճու անտառներ։ Գետի վրա կան սահանքներ (ջրվեժներ) և հորդառատ հանգիստ ջրով հատվածներ։ Այգու ամենաբարձր կետը Čohkarášša լեռն է, որն ունի ծովի մակարդակից  1139 մ բարձրություն։ Այգին ստեղծվել է 1970 թվականին և զգալիորեն ընդլայնվել 2002 թվականին։

Ժամանակին այդ տարածքում սաամները որսացել են վայրի հյուսիսային եղջերու, իսկ 17-րդ դարից անցել են նրանց բուծմանը։

## Սոճու անտառ
7500-5000 տարի առաջ՝ կլիմայի տաքացման ժամանակ, սոճու անտառները տարածվել են դեպի հյուսիս։ Սակայն հետագայում ցրտել է, և այդ անտառները պահպանվել են միայն պաշտպանված գետային հովիտներում, ինչպիսին էլ կա Ստաբբուրսդալենում։ Այստեղ աճող սոճու անտառի պահպանությունը ազգային պարկի հիմնական խնդիրն է։

## Ծանոթագրություններ

## Արտաքին հղումներ
* Այգու քարտեզը
* Պատկեր

Կատեգորիա:1970 հիմնադրումներ Նորվեգիայում
Կատեգորիա:1970 հիմնադրված բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Նորվեգիայի ազգային պարկեր
Արհամարհանք (վեպ)

**Արհամարհանք** (), իտալացի գրող Ալբերտո Մորավիայի վեպը, որը հրատարակվել է 1954 թվականին։ Վեպի հիման վրա ֆրանսիացի ռեժիսոր Ժան Լյուկ Գոդարը նկարահանել է համանուն ֆիլմը, որը ցուցադրվել է 1963 թվականին։ 1999 թվականին ֆրանսիական «Լը Մոնդ» օրաթերթի հարցման մեջ վեպը զբաղեցրել է 48-րդ տեղը և ընդգրկվել 20-րդ դարի լավագույն 100 գրքերի ցանկում։

## Սյուժե
Երիտասարդ կինոսցենարիստ Ռիկարդո Մոլտենին, որն իրեն համարում էր ինտելեկտուալ գրող, զբաղվում է մի գործով, որն արհամարհում է։ Նա գրում է սենտիմենտալ և թեթևամիտ սցենարներով կատակերգություններ՝ հոգում երազելով վերադառնալ թատրոնի համար լուրջ աշխատանքի։ Նա ամեն ինչ անում է` պահելու  կնոջը՝ Էմիլիային, վճարելու նոր բնակարանի, մեքենայի, սպասուհուհու համար, որը պատրաստում և մաքրություն է անում նրանց համար, և քարտուղարուհու, որը գալիս է՝ իր սցենարները տպելու։ Նա խորապես համոզված է, որ եթե նույնիսկ աշխատանքն իրեն չի գոհացնում, այդ ամենն արդարացված է. նա ունի սիրելի և իրեն սիրող կին։ Ռիկարդոն լավ կրթություն է ստացել, կարողանում է դատողություններ անել Դանթե Ալիգիերիի աշխատանքի մասին. նրա կինը ծնվել է աղքատ ընտանիքում, չի ստացել լավ կրթություն և ստիպված էր աշխատել որպես մեքենագրուհի։

Բայց որոշ ժամանակ անց նրանց սերը մարում է. երկու թվացյալ աննշան դրվագներն արհեստականորեն փլուզում են նրանց միասնությունը։ Նախ Էմիլիան դառնում է Ռիկարդոյի և քարտուղարուհու համբույրի ականատեսը, սակայն նա անտեսում է իր պնդումները՝ նշելով, որ այդ համբույրը իմաստ չունի։ Հաջորդ իրադրությունը տեղի է ունենում պրոդյուսեր Բատտիստայի ամառանոցում, որտեղ գլխավոր հերոսը նրա համար ֆիլմի սցենար է գրում։ Երբ Ռիկարդոն և Էմիլիան ժամանում են, պրոդյուսերը նրանց հանդիպում է իր մեքենայում, և, քանի որ մեքենայում կար միայն մեկ տեղ, նա վերցնում է Էմիլիային՝ ամուսնուն առաջարկելով նրանց հետևից գալ տաքսիով։ Տաքսին ճանապարհին խափանվում է, և երիտասարդ կինը ստիպված է լինում երկար ժամանակ անցկացնել պրոդյուսերի հետ։ Նա կարծում է, որ այդ ամենի հեղինակն իր ամուսինն է, որպեսզի բարձրանա կարիերայի «սանդուղքով» և գումար վաստակի։ Երբ վերջապես Ռիկարդոն գալիս է ամառանոց, կինը հայտարարում է, որ արհամարհում է նրան և այսուհետև միայնակ կքնի։

Շուտով պրոդյուսերն ամուսնական զույգին հրավիրում է Կապրիում գտնվող իր պերճատուն, որտեղ Ռիկարդոն պետք է աշխատի «Ոդիսական» պոեմի հիման վրա նկարահանվող ֆիլմի սցենարի վրա։ Այնտեղ Բատտիստան շարունակում է հետապնդել Էմիլիային, և Ռիկարդոն պատահաբար ականատես է լինում նրա սիրատենչանքի տեսարաններից մեկին։ Ինքնասպանությանը մոտ տրամադրությամբ՝ նրա աչքին երևում է ծովի մոտ կանգնած Էմիլիան, որին նա նախկինում գիտեր, և այն Էմիլիան, որը վերադառնում է իր մոտ՝ ամեն ինչ նորից սկսելու։

Հանգստանալով և ուշքի գալով՝ Ռիկարդոն վերադառնում է պերճատուն և հայտնաբերում, որ Էմիլիան մահացել է Բատտիստայի մեքենայի վթարի հետևանքով։

## Քննադատություն

## Տես նաև
* Դարի 100 գրքերն ըստ Լը Մոնդ օրաթերթի

## Ծանոթագրություններ

## Արտաքին հղումներ
* Վեպի հայերեն էլեկտրոնային տարբերակը «Գրքամոլում»

Կատեգորիա:1954 վեպեր
Կատեգորիա:Իտալիայի գրականություն